《送别》
宋代·张嵲

岁晚多烈风，鸿雁号广泽。
寒日行天边，及兹送归客。
余生足暌异，不作儿女色。
此夕复何夕，伤离重悽恻。
子櫂既云西，余行亦将此。
岂但今日别，方异平生迹。
千里既寄书，万里空叹息。
朝市与山林，从兹恐乖隔。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。